**Kedves Partnerünk!**

Köszönjük, hogy kitöltötte a Motiváció Alapítvány és a JÓL-LÉT Alapítvány kérdőívét idén év elején, amelyben arról kérdeztük, hogy a fogyatékossággal élő gyermeke mellett hogyan tud elhelyezkedni a munkaerő-piacon, milyen tapasztalatai vannak.

A kérdőíves felmérést követően tavasszal az ország nyolc helyszínén fókuszcsoportos beszélgetéseket is szerveztünk, hogy jobban megismerjük a munkavállalást akadályozó tényezőket.

A felmérésünk eredményeit kutatási összefoglalónk tartalmazza, amelyet hamarosan honlapunkon is nyilvánosságra hozunk. A felmérés alapján a Motiváció Alapítvány és a JÓL-LÉT Alapítvány munkatársai egy olyan szolgáltatást dolgoztak ki, amelynek célja, hogy a fogyatékossággal élő gyermeket nevelő nők számára egyéni és csoportos tanácsadással és egyéb szolgáltatásokkal segítséget nyújtsunk a munkaerő-piacra való visszatérésben.

Ahhoz, hogy ez a szolgáltatás valóban az érintettek igényeire reflektáljon, szeretnénk bemutatni és az Önök visszajelzései alapján véglegesíteni.

**Ezúton meghívjuk a NÓRA-TÁMASZPONT fogyatékossággal élő gyermeket nevelő nők munkaerő-piaci visszatérést segítő szolgáltatást bemutató és megvitató beszélgetésünkre, amelyet**

**2015. szeptember 15-én (kedden) tartunk 10.00-12.00 között tartunk**

**a Motiváció Alapítvány székhelyén (1055, Budapest, Honvéd u. 22).**

Részvételét kérjük, hogy jelezze a kanya.kinga@ jol-let.com e-mail címen 2015. szeptember 11-ig!

További információ kérhető a 06-70-337-1544 telefonszámon.

Részvételére számítunk!

Budapest, 2015. szeptember 4.

Üdvözlettel:

|  |  |
| --- | --- |
| Zalabai Péterné  Motiváció Alapítvány | Kánya Kinga  JÓL-LÉT Alapítvány |